อยากทราบว่าถ้าเราบีบหรือกดสิวที่เป็นสิวกินเนื้อแล้วมีโอกาสเกิดหลุมสิวมากไหมคะ แล้วเราต้องรักษายังไง ตอนนี้กดไปแล้วมีหนองปนเลือดออกมาแต่มันก็ยังไม่ยุบและเหมือนจะกินเนื้อด้วย ตอนนี้เครียดมากเลยค่ะเพราะไม่เคยเป็นแบบนี้มาก่อน
สวัสดีค่ะ ในที่นี้น่าจะมีความกังวลเพิ่มเติมเกี่ยวกับการเกิดหลุมสิวสิวอักเสบ คือ สิวที่เกิดอาการอักเสบบริเวณรูขุมขนและต่อมไขมันใต้ผิวหนัง จนปรากฏอาการออกมาเป็นสิวลักษณะต่าง ๆ ที่มักก่อให้เกิดความเจ็บปวดหากสัมผัสโดนบริเวณนั้น โดยสิวอักเสบอาจเกิดได้จากหลายสาเหตุ อย่างรูขุมขนอุดตัน และกรรมพันธุ์ รวมถึงภาวะที่ฮอร์โมนในร่างกายเปลี่ยนแปลงสิวกินเนื้อดังที่กล่าวมาก็คือหมายถึงสิวที่อักเสบลงไปถึงชั้นลึกของผิวหนังและตรงรูขุมขน ซึ่งหลังการหายของสิวไปแล้ว อาจจะทำให้เกิดหลุมตามมาได้อยู่ปัจจัยที่จะทำให้เกิดหลุมสิวหรือสิวกินเนื้อได้มากเช่น สิวหัวช้างเม็ดใหญ่ๆ ที่มีหนองปนเลือดอยู่ภายในหัวสิว สิวอักเสบรุนแรง หรือสิวหัวหนอง สิวที่ติดเชื้อแบคทีเรียจนลุกลามไปทั่วชั้นใต้ผิว แล้วไม่ได้รับการรักษาที่ถูกต้องร่วมกับมีการไปแกะด้วยจากที่กล่าวมามีปัจจัยหลายอย่างที่จะทำให้เกิดสิวกินเนื้อขึ้นได้ค่ะ แนะนำว่าถ้ามีสิวหัวหนองหลายๆเม็ด ไม่ควรพยายามไปบีบเอง เพราะถ้าบีบผิดวิธี เลือดออกเยอะ อักเสบมาก โอกาสการเกิดสิวกินเนื้อก็ยิ่งมาก ควรไปพบแพทย์เพื่อประเมินอาการจริงและรักษาอย่างเหมาะสมค่ะ